O‘zbekiston prezidenti Xitoy xalqining qahramonlari xotirasiga hurmat bajo keltirdi. Foto: Prezident matbuot xizmati Davlat tashrifi bilan Xitoy Xalq Respublikasida bo‘lib turgan O‘zbekiston prezidenti Shavkat Mirziyoyev Pekin shahridagi Tyananmen maydoniga tashrif buyurdi. O‘zbekiston va XXR davlat madhiyalari yangradi. Davlat rahbari Xalq qahramonlari yodgorligi poyiga gulchambar qo‘yib, XIX-XX asarlarda Xitoy mustaqilligi va ozodligi yo‘lida qurbon bo‘lganlarning xotirasiga hurmat bajo keltirdi. Tyananmen maydoni xitoy millatining ramziy yuragi hisoblanadi. 1949 yil 1 oktabr kuni aynan shu yerda Xitoy Xalq Respublikasi tashkil etilgani e’lon qilingan. Xalq qahramonlari yodgorligi XX asrning o‘rtalarida bunyod etilgan.